Копа Америка 1993.
Копа Америка 1993. је било тридесет шесто издање овог такмичења, КОНМЕБОЛ такмичење Јужноамеричких репрезентација. По новом ротационом систему домаћинстава, Еквадор, као четврта држава по абецеди је био домаћин турнира одржаног од 15. јуна до 4. јула. 1993. године. Аргентина је освојила титулу по четрнаести пут у својој историји. Друго место припало је Мексику, а треће репрезентацији Колумбије. Долхета, репрезентативац Венецуеле, био је најбољи стрелац првенства са четири постигнута гола.